
«Η ΓΕΝΝΗΣΗ ΕΝΟΣ ΦΑΣΙΣΤΑ
Η ΑΠΟΛΟΓΙΑ ΤΟΥ ΘΕΟΦΙΛΟΥ ΤΣΑΦΟΥ»
ΤΟ ΑΡΙΣΤΟΥΡΓΗΜΑ ΤΟΥ ΝΙΚΟΥ ΚΟΥΝΔΟΥΡΟΥ 
Σε Σκηνοθεσία Γιώτας Κουνδουράκη 
στο
Θέατρο ΑΥΛΑΙΑ
Δευτέρα 21 Δεκεμβρίου 2026 & 
Τρίτη 22 Δεκεμβρίου 2026
4ος Κύκλος παραστάσεων
Η παράσταση που απέσπασε διθυραμβικές κριτικές και αγάπησε το κοινό, μετά από τις πολύ επιτυχημένες εμφανίσεις σε πολλές περιοχές της Ελλάδας,  και στην Αθήνα επιστρέφει στη Θεσσαλονίκη για δυο μόνο παραστάσεις! 

Προπώληση : https://www.ticketservices.gr/event/theatro-avlaia-i-gennisi-enos-fasista/?eventid=15401&showid=103344

Μια αποτρόπαια γυναικοκτονία συγκλονίζει την κοινή γνώμη στα χρόνια της χούντας. Ο Νίκος Κούνδουρος πολιτικός μετανάστης στο Λονδίνο τότε, παρακολουθεί τη μεγάλη κοινωνική διάσταση που πήρε η πολύκροτη δίκη και με αφορμή αυτό το γεγονός, γράφει ένα συγκλονιστικό μονόδραμα.
Λίγα λόγια για το έργο
Ένας φοιτητής της νομικής, σκότωσε με αποτρόπαιο τρόπο το κορίτσι με το οποίο είχε σχέση τρία χρόνια. Το πτώμα της νεαρής κοπέλας, πετάχτηκε από τον τρίτο όροφο ενός κεντρικού ξενοδοχείου της Αθήνας, ημίγυμνο μετά από ερωτική πράξη, στο πεζοδρόμιο σαν σκουπίδι. Ο Κούνδουρος μπαίνει με μεγάλη μαεστρία στο θολωμένο μυαλό του δολοφόνου.
Γράφει με λεπτομέρεια ακολουθώντας την αγωνία και την μανία καταδίωξης, του Θεόφιλου Τσάφου, ενός δολοφόνου ο οποίος μπέρδεψε το δικαστήριο και χαρακτηρίστηκε και σχιζοφρενής και σε απόλυτη συνείδηση.
Ο δολοφόνος δηλώνει στην απολογία του ότι είναι άνθρωπος των μυστικών υπηρεσιών πράγμα το οποίο δεν επιβεβαιώνεται.
Σε αυτό το σημείο, αρχίζει να ξετυλίγει αριστοτεχνικά το κουβάρι ο Κούνδουρος, γυρίζοντας πίσω στα γεγονότα, για να αποκαλύψει την παράνοια στη γέννηση ενός φασίστα.
Το έργο σκηνοθετήθηκε από την Γιώτα Κουνδουράκη με πρωταγωνιστή τον Νίκο Πανόπουλο και παίχθηκε πριν από 15 χρόνια για 2 σεζόν, με μεγάλη επιτυχία και επαναλαμβάνεται για λίγες παραστάσεις.

Κείμενο: Νίκος Κούνδουρος
Σκηνοθεσία: Γιώτα Κουνδουράκη
Ερμηνεία: Νίκος Πανόπουλος
Φωτογράφιση/Σχεδιασμός Φωτισμών: Χριστίνα Φυλακτοπούλου
Video art - Εικαστική Σκηνική Επιμέλεια: Νίκος Γιαβρόπουλος
Επιμέλεια Μουσικής ήχων: Βασίλης Κωνσταντουλάκης
Βοηθός Σκηνοθέτη: Μαρία Χελιδώνη
Γραφιστική Επιμέλεια: Μαρία Νίτσιου
Social Media: Ελένη Βαζάκα
Επικοινωνία: Ρεβέκκα Ρουμελιώτη
Παραγωγή: R.M.LIGHT

ΠΛΗΡΟΦΟΡΙΕΣ
ΧΩΡΟΣ ΔΙΕΞΑΓΩΓΗΣ
Θέατρο Αυλαία
Τσιμισκή 136, 
τηλ. 2231 0230013
 Ημέρες
Δευτέρα 21 Δεκεμβρίου 2026 &
Τρίτη 22 Δεκεμβρίου 2026
Διάρκεια 70’
ΩΡΑ ΕΝΑΡΞΗΣ
21:00

ΤΙΜΗ ΕΙΣΙΤΗΡΙΟΥ
15€ Γενική είσοδος


Προπώληση: https://www.ticketservices.gr/event/theatro-avlaia-i-gennisi-enos-fasista/?eventid=15401&showid=103344

